Z A P I S N I K
31. sjednice Vijeća Mjesnog odbora Šestine (u daljnjem tekstu: Vijeće),
održane u srijedu, 12. prosinca 2023. 
u prostorijama Mjesne samouprave Šestine, Šestinski trg 10,
s početkom u 17:00 sati


NAZOČNI ČLANOVI VIJEĆA:
Danijel Jagušt, Kruno Vuk, Jure Tomičić, Jadranka Apostolovski, Lorena Malec Mlinarić 

ODSUTNI ČLANOVI VIJEĆA:
Mladen Kljaić, Maja Pleić

Predsjedava: Kruno Vuk, Predsjednik Vijeća. 
Zapisnik vodi: Jure Tomičić

Predsjednik konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati te otvara 31. sjednicu Vijeća Mjesnog odbora Šestine.

Vijeće jednoglasno prihvaća zapisnik 30. sjednice Vijeća, održane 29. studenog 2023. godine. 
Na prijedlog Predsjednika Vijeće jednoglasno dopunjuje i utvrđuje sljedeći dnevni red:


DNEVNI RED:

1. [bookmark: _Hlk154051974]Plan MKA MO Šestine za 2024. godinu
1. Financijski plan MO Šestine za 2024. godinu
1. Tekuća problematika 
1. Pitanja, prijedlozi i obavijesti


[bookmark: _Hlk154052100]Ad.1. Plan MKA MO Šestine za 2024. godinu

Predsjednik Vijeća izlaže prijedlog za Plan MKA MO Šestine za 2024. godinu dobiven od grada. Nakon kratke rasprave daje na glasanje te Vijeće jednoglasno prihvaća Plan MKA MO Šestine za 2024. godinu.


Ad.2. Financijski plan MO Šestine za 2024. godinu

Predsjednik Vijeća iznosi prijedlog financijskog plana MO Šestine za 2024. godinu dobiven od grada. Nakon kratke rasprave gdje je utvrđeno kako više nema stavke za održavanje javnih zelenih površina te kako su prije smanjena financijska sredstva za 2023. godinu sada još dodatno umanjena za 60000€ te sada ukupan financijski plan za MO Šestine za 2024. godinu iznosi 95940 €.  Predsjednik daje na glasanje financijski plan te ga Vijeće jednoglasno prihvaća.




Ad.3. Tekuća problematika


Predsjednik Vijeća otvara točku dnevnog reda o tekućoj problematici:
· Sutra u 10.00h uvodi se izvođač radova u posao na rekonstrukciji dječjeg parka kod DVD-a Šestine
· Sanacija šahtova za oborinsku odvodnju u ulici Šestinska cesta kod kč.br. 14
te u ulici Benkov put 2 šahta odvodnje kod kč. br. 3b još uvijek nije odrađena
· Živica u Šestinskom prilazu i dalje nije sanirana te uz samu neprohodnost pješaka po pločniku smanjuje vidljivost pri izlasku na križanje ulica u ova hladnija i maglovita vremena. Ukoliko bude snježnih oborina dodatno će se nadviti nad pločnik i kolnik te je potrebna hitna sanacija tj. postupanje po izdanom rješenju komunalnog redarstva.
· Prometno ogledalo na izlazu iz ulice Bjelevina još nije postavljeno
· Nakon svih postavljenih uspornika preostalo je postavljanje uspornika sa pješačkim prijelazom na sjevernom izlazu iz groblja (vrh parkinga nasuprot groblja) kao i ulici Šestinska cesta u blizini križanja sa ulicom Bjelevina
· Potrebno je dodati u asfalterski plan i sanacija kolnika u ulici Gramača od križanja sa ulicom Dedići do križanja sa ulicom Ive Serdara i njeni prilazi. Kolnik je sada već uvelike oštećen i pun rupa za koje se pisala ranije sanacija, no sada su to velike rupe i kolnik je dotrajao
· Nadstrešnice autobusnih stajališta i dalje nedostaju kod ulice Potočani (oba smjera) i u ulici Šestinski Vijenac nasuprot kč. br. 34
· Kante sa soli za ceste postavljene su na uobičajena mjesta te su dostupne za korisštenje 



Ad.4. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave te odgovorima na tražene dopise te otvara raspravu:

Lorena Malec Mlinarić obaviještava Vijeće o novostima školskog odbora OŠ Šestine gdje je natječaj za izbor ravnatelja OŠ Šestine poništen te se očekuje raspisivanje novog. Radilo se naime o proceduralnoj pogrešci unutar natječaja te se morao poništiti.


Sjednica je završila u 18:00 sati. 

                 
KLASA: 024-08/23-003/2414
URBROJ: 251-13-11-2/003-23-2
U Zagrebu, 12. prosinca 2023.

	
Zapisnik vodio:
 Jure Tomičić
					Predsjednik Vijeća
								       Mjesnog odbora Šestine:
							                             Kruno Vuk							

